ಸೆಂಟ್ರಲ್ ವಿಸ್ಟಾ ಯೋಜನೆಗೆ ಭಿನ್ನಮತ ಹೊಂದಿರುವ ಸುಪ್ರೀಂ ಕೋರ್ಟ್ ನ್ಯಾಯಾಧೀಶ ಜಸ್ಟೀಸ್ ಸಂಜಯ್ ಖನ್ನಾ ಹೇಳುವುದೇನು? ನವದೆಹಲಿ: ಸೆಂಟ್ರಲ್ ವಿಸ್ಟಾ ಯೋಜನೆ ಮುಂದುವರಿಸಲು ಸುಪ್ರೀಂ ಕೋರ್ಟ್ ಹಸಿರು ನಿಶಾನೆ ತೋರಿಸಿದೆ. ಸುಪ್ರೀಂ ಕೋರ್ಟ್ ನಲ್ಲಿ ಇದಕ್ಕೆ 2:1ರ ಬಹುಮತ ಸಿಕ್ಕಿದ್ದು ಒಬ್ಬರೇ ಒಬ್ಬ ನ್ಯಾಯಾಧೀಶ ಇದಕ್ಕೆ ವಿರುದ್ಧವಾಗಿದ್ದಾರೆ. ಅವರು ಸರ್ಕಾರ ಅನುಸರಿಸಿರುವ ಪ್ರಕ್ರಿಯೆಗಳಲ್ಲಿ ಹಲವು ಕುಂದುಕೊರತೆ, ನ್ಯೂನತೆಗಳಿವೆ ಎಂದು ಹೇಳುತ್ತಿದ್ದಾರೆ. ಸೆಂಟ್ರಲ್ ವಿಸ್ಟಾ ಯೋಜನೆಯನ್ನು ವಿರೋಧಿಸಿದವರು ಸುಪ್ರೀಂ ಕೋರ್ಟ್ ನ ನ್ಯಾಯಾಧೀಶ ನ್ಯಾಯಮೂರ್ತಿ ಸಂಜೀವ್ ಖನ್ನಾ. ಶಾಸನಬದ್ಧ ನಿಬಂಧನೆಗಳ ವ್ಯಾಖ್ಯಾನ, ಪರಂಪರೆ ಸಂರಕ್ಷಣಾ ಸಮಿತಿಯ ಪೂರ್ವಾನುಮತಿ ಪಡೆಯುವಲ್ಲಿ ವಿಫಲತೆ ಮತ್ತು ತಜ್ಞರ ಮೌಲ್ಯಮಾಪನ ಸಮಿತಿ ನೀಡಿದ ಆದೇಶದ ಕುರಿತು ಸಾರ್ವಜನಿಕ ಭಾಗವಹಿಸುವಿಕೆಯ ಅಂಶಗಳ ಬಗ್ಗೆ ಬಹುಮತದ ಅಭಿಪ್ರಾಯಕ್ಕೆ ಇವರು ವಿರೋಧ ವ್ಯಕ್ತಪಡಿಸಿದ್ದಾರೆ. ಆದರೆ, ಅವರು ಬಿಡ್ ಅನ್ನು ಆಹ್ವಾನಿಸುವ ಅಂಶಗಳ ಬಹುಮತದ ಆದೇಶ, ಸಲಹಾ ಅಭಿಮತ ಮತ್ತು ನಗರ ಕಲಾ ಆಯೋಗದ ಆದೇಶವನ್ನು ಸ್ವತಂತ್ರ ಆದೇಶದಂತೆ ಒಪ್ಪಿಕೊಂಡಿದ್ದಾರೆ. ಸಾರ್ವಜನಿಕ ಭಾಗವಹಿಸುವಿಕೆಯು ಯಾಂತ್ರಿಕ ವಿಧಾನ ಅಥವಾ ಔಪಚಾರಿಕತೆಯಲ್ಲ ಮತ್ತು ಅದು ಕನಿಷ್ಠ ಮೂಲಭೂತ ಅವಶ್ಯಕತೆಗಳನ್ನು ಅನುಸರಿಸಿ ಫಲಪ್ರದ ಮತ್ತು ಔಪಚಾರಿಕತೆಯಾಗಬೇಕು. ಭೂ ಬಳಕೆಯನ್ನು ನೀಡುವ ಗೆಜೆಟ್ ಅಧಿಸೂಚನೆಯನ್ನು ಕೇವಲ ಅಪ್ಲೋಡ್ ಮಾಡುವುದು ಅನುಸರಣೆಯಾಗುವುದಿಲ್ಲ ಎನ್ನುತ್ತಾರೆ. ಯೋಜನೆಗೆ ಸಂಬಂಧಿಸಿದ ವಿವರಗಳನ್ನು ಪಡೆಯುವುದು, ಭಾಗವಹಿಸುವಿಕೆಯ ಪ್ರಸ್ತಾವನೆ, ಸಲಹೆ ನೀಡುವ, ಆಕ್ಷೇಪ ಸಲ್ಲಿಸುವ ಹಕ್ಕು ನಾಗರಿಕನಿಗೆ ಇರುತ್ತದೆ ಎನ್ನುತ್ತಾರೆ ನ್ಯಾಯಮೂರ್ತಿ ಸಂಜೀವ್ ಖನ್ನಾ. ವೆಬ್ ಸೈಟ್ ನಲ್ಲಿ ಕೇಂದ್ರ ಸರ್ಕಾರ, ರೇಖಾಚಿತ್ರಗಳ ಜೊತೆಗೆ ಸಮರ್ಪಕ ಮಾಹಿತಿ, ವಿನ್ಯಾಸ ಯೋಜನೆಗಳು, ವಿವರಣಾತ್ಮಕ ಜ್ಞಾಪಕ ಪತ್ರ ಇತ್ಯಾದಿಗಳನ್ನು 7 ದಿನಗಳ ಅವಧಿಯಲ್ಲಿ ನೀಡಬೇಕು ಎನ್ನುತ್ತಾರೆ ನ್ಯಾಯಮೂರ್ತಿ ಖನ್ನಾ.